شەفەق نیوز/ وەزارەت تەندروسی لە حکومەت هەرێم کوردستان، ئمڕوو سێشەممە، راگەیان توومارکردن ١٨ مردن و ٦٢٨ تۊشهاتن نوو وە ڤایرۆس کۆڕۆنا لە ماوەی ٢٤ سەعات گوزەیشتە لە گشت ناوچەیل هەرێم کوردستان.
وەزارەتەگە لە بەیاننامەیگ رەسیە ئاژانس شەفەق نیوز وت: وە ماوەی ٢٤ سەعات گوزەیشتە ٧٠٩٣ تاقیکردنەوە ئەنجام دریاگە،  لەناویان تۊشهاتن ٦٢٨ کەس وە ڤایرۆسەگە ئاشکرا بۊیە.
بەیاننامەگە وتیش؛ لە خود ماوەگە ٧٧٠ بیمار لە پەتاگە خاسەو بۊین، و هەمیش ١٨ بیمار لەوەر پەتاگە مردنە.
